Source: http://csm-suceava.ro/volei/item/303-csm-suceava-a-debutat-in-noul-sezon-cu-o-victorie
Timestamp: 2018-09-21 08:22:14+00:00

Document:
Clubul Sportiv Municipal Suceava - CSM Suceava a debutat în noul sezon cu o victorie
CSM Suceava a debutat în noul sezon cu o victorie
După o pauză competiţională destul de lungă, voleibaliştii echipei de seniori a Clubului Sportiv Municipal Suceava au debutat sâmbătă, în noul sezon al Diviziei A2 cu o victorie pe terenul celor de la CTF Mihai I Bucureşti. Sucevenii pregătiţi de antrenorul-jucător Tudor Orăşanu s-au impus cu 3 – 1 la seturi, în faţa unei echipe ce are în componenţă jucători foarte tineri şi talentaţi, adunaţi de prin toată ţara, ce fac parte şi din loturile naţionale de juniori sau tineret. CSM Suceava a câştigat primul set cu 25 – 16. În setul doi, gazdele au reuşit să conducă cu 19 – 13, sucevenii au revenit şi-au egalat la 24, dar bucureştenii au egalat situaţia la seturi după 26 – 24. În următoarele două seturi, CSM Suceava şi-a impus jocul şi a încheiat partida la 3 – 1, după un dublu 25 – 19.
„Am întâlnit o echipă de juniori, dar foarte buni, bătăioşi şi foarte bine pregătiţi, cu jucători ce-n doi-trei ani cu siguranţă vor juca în prima divizie. Noi am avut ceva fluctuaţii în joc, dar ne-am impus graţie experienţei jucătorilor”, a explicat antrenorul Tudor Orăşanu.
CSM Suceava a făcut această deplasare cu un lot format din sportivii: Huţuleac, Sasu, Petraru, Mihuţ, Lupuleasa, Raţă, Orăşanu, Gontariu, Verciuc, Buhu, Tudor Ştreangă.
În etapa viitoare, sucevenii vor juca tot în deplasare, la VCM Piatra Neamţ, iar în runda a treia, pe data de 28 octombrie vor juca primul meci pe teren propriu, cu Ştiinţa Bucureşti, ambii adversari fiind principalii candidaţi la promovare.
Mai multe din această categorie: « CSM Suceava a început noul sezon cu o victorie la București	CSM Suceava întâlneşte una din candidatele la promovare, VCM Piatra Neamţ »

References: CSM 

CSM 
 CSM 
 CSM 

CSM 
 CSM 
	CSM